दवाइयों का कारोबार छोड़ कर रहे जैविक खेती
गोपाल माहेश्वरी | राजगढ़ (धार)
राजगढ़ के दवाई व्यवसायी आशीष जैन किसानों को जैविक खेती के लिए प्रेरित करने के लिए व्यवसाय छोड़ खुद खेती करने लग गए। किसानों को रासायनिक उर्वरकों के दुष्परिणाम बताते थे तो वे इसके बिना खेती होना नहीं कहते थे। आज जैन दो हेक्टेयर में जैविक पद्धति से सब्जियां पैदा कर किसानों को खेत पर ले जाकर बता रहे हैं। किसान ने जैविक तरीके से गराडु, मक्का, मिर्च, अरहर, गेहूं, मटर, लहसुन, प्याज, मूंगफली, चना आदि उगाए हैं। जिसमें रासायनिक खाद का प्रयोग नहीं किया।
वर्ष 2016 के पहले जैन क्षेत्र में कृषि दवाइयों के एक बड़े व्यापारी के नाम से जाने जाते थे। उनका व्यवसाय भी दो करोड़ के आसपास था। घर की खेती नहीं होने पर राजगढ़ के समीप माही नदी के किनारे स्थित नरसिंह देवला गांव में दो हेक्टेयर कृषि भूमि खरीदी। कृषि भूमि भी बंजर व झाड़ियाों वाली होने से पहले साल तो लोग इनकी हंसी उड़ाने लगे। कहते थे इस बंजर भूमि में कुछ उत्पादन नहीं होगा। जैन ने इससे हताश होकर हार नहीं मानी और पहले खेत की सुरक्षा के लिए तार फेंसिंग करवाई। पानी की व्यवस्था के लिए कुआं खुदवाया। कुएं से निकलने वाले पत्थरों से खेत के आसपास मेड़ व रास्ता बनवाया। झािड़यों को कटवाकर 100 डंपर के आसपास तालाब की काली मिट्टी डलवाई। गोबर की खाद डलवाई, फार्म हाउस बनवाया। खेत के आसपास व रास्ते पर आम, जाम, संतरा, केला, पपीता, चीकू, सागौन, जामुन व जैविक दवाई बनाने के लिए नीम, सीताफल, तुलसी आदि के पौधे लगाए। पौधे लगाने के बाद पक्षियों के लिए आश्रय स्थल बनाया। खेती में जुटने के बाद रासायनिक दवाई का व्यवसाय बंद कर दिया। अब जैविक तरीके से खेती करने के लिए जैन किसानों को अपने खेत पर ले जाकर इसके लिए प्रेरित कर रहे।
राजगढ़ के दवाई व्यवसायी आशीष जैन दवाइयों का व्यापार छोड़ अब जैविक खेती कर मुनाफा कमा रहे हैं।
सक्सेस स्टोरी
hin_Deva bho_Deva hin_Deva hin_Deva hin_Deva kas_Deva